Biblija (Tomislav Dretar)/Ibrahim je spreman žrtvovati Ishaka


Ibrahim je spreman žrtvovati Ishaka 

22 1  No, poslije tih događaja, Allah stavi Ibrahima na kušnju i reče mu: » Ibrahime!«; on odgovori: » Evo me.«  
2 On preuze: »Uzmi svog sina, svog jedinca, Ishaka, kojeg  voliš. Idi u zemlju Morija i ondje, ti ćeš ga ponuditi kao žrtvu paljenicu na onoj planini koju ću ti ja označiti.« 
3 Ibrahim se diže u rano jutro, zaulari svojeg magarca, uze sa sobom dvojicu  svojih mladih ljudi i svog sina Ishaka. On nacijepa cjepanica za holokaust. On ode prema k mjestu koje mu Allah bijaše naznačio. 
4 Trećeg dana, on podiže oči i iz daljine ugleda to mjesto. 
5 Ibrahim reče mladim ljudima: »Ostanite ovdje, vi, s magarcem; ja i mladić, mi ćemo ići onamo klanjati se; potom vratićemo se k vama.« 
6 Ibrahim uze cjepanice  za holokaust i natovari ih na svog sina Ishaka; on uze u ruku kamen kremen i nož, i odoše obojica zajedno. 
7 Ishak kaza svojem ocu Ibrahimu:» Oče moj «  reče on, a Ibrahim odgovori: » Evo me,  sine  moj. « On preuze: »Evo vatre i cjepanica; gdje je janje za holokaust?« 
8 Ibrahim odgovori: »Allah će znati vidjeti janje, sine moj.« Obojica nastaviše ići zajedno. 
9 Kad stigoše na mjesto koje mu  je Allah bio naznačio, Ibrahim tu podiže jedan *žrtvenik i rasporedi cjepanice. On sveza svojeg sina Ishaka i stavi ga na žrtvenik povrh cjepanica. 
10 Ibrahim pruži ruku da uzme nož i žrtvuje svog sina. 
11  Tad *melek ALLAHOV  pozva s neba  i povika:  » Ibrahime! Ibrahime! « On odgovori: » Evo me. « 
12 On preuze: »Ne pružaj ruku na mladića. Ne čini mu ništa, jer sad ja znam da se ti bojiš Allaha, ti koji nisi ni svog sina jedinca štedio za mene.« *13 Ibrahim podiže oči, pogleda, kad evo kako jedan  ovan bijaše svezan za rogove  u jednom guštiku. On ode uzeti ga za ponuditi u holokaustu umjesto svojeg sina. 
14 Ibrahim imenova to mjesto » ALLAH vidi «; također kaže se danas: » To je na planini ALLAH viđen. «
15 Melek ALLAHOV pozva Ibrahima s neba po drugi put 
16 i kaza: » Ja ti prisežem sobom samim, proročanstvo ALLAHOVO. Jer si to učinio i nisi poštedio sina svoga jedinog, 
17 ja se zauzimam blagosloviti te, i rasploditi tvoje potomstvo kao zvijezde na nebu i pijesak na morskoj obali. Tvoje će potomstvo Vrata tvojih neprijatelja zauzeti{Refl|152};
18 u njemu će se blagosloviti svi narodi zemaljski jer si ti poslušao moj glas.«  
19 Ibrahim se vrati prema mladim ljudima; oni se digoše i pođoše zajedno u Ber-Ševu. Ibrahim nastanjivaše Ber-Ševu.

Ibrahim je spreman žrtvovati Ishaka